Source: https://www.riigiteataja.ee/redaktsioonide_vordlus.html?grupiId=157578&vasakAktId=13032359
Timestamp: 2020-01-23 03:45:04+00:00
Document Index: 1662323

Matched Legal Cases: ['§ 103', '§ 1', '§ 100', '§ 2', '§ 1', '§ 3', '§ 4', '§ 1', '§ 5', '§ 6', '§ 1011', '§ 7', '§ 1', '§ 8', '§ 102', '§ 9', '§ 10', '§ 1011', '§ 4', '§ 2', '§ 15', '§ 17', '§ 100', '§ 100', '§ 64', '§ 3', '§ 1011', '§ 1011', '§ 101', '§ 10', '§ 1', '§ 10', '§ 11', '§ 2', '§ 15', '§ 17']

Ohtlike jäätmete käitluslitsentsi andmise, muutmise ja kehtetuks tunnistamise kord ja menetluse käigus läbiviidavate menetlustoimingute tähtajad, litsentsi taotlemiseks vajalike andmete loetelu ja litsentsi vorm – Riigi Teataja
Jõustumine: 01.01.202001.01.201601.02.200929.09.200801.05.2004
18.09.2008 nr 141 (RT I 2008, 42, 242) 29.09.2008, osaliselt 1.10.2008
Määrus kehtestatakse «Jäätmeseaduse» § 103 alusel.
§ 1. Ohtlike jäätmete käitluslitsentsi taotluse läbivaatamine
(1) Ohtlike jäätmete käitluslitsentsi andja (edaspidi litsentsi andja) registreerib saadud ohtlike jäätmete käitluslitsentsi (edaspidi litsents) taotluse kohe pärast selle kättesaamist ja kontrollib selle vastavust «Jäätmeseaduse» ja määruse nõuetele.
(2) Kui tegevuseks, milleks litsentsi taotleti, litsentsi vaja ei ole, teavitab litsentsi andja sellest taotlejat posti teel 7 päeva jooksul, arvates taotluse registreerimisest, ja tagastab taotluse.
(3) Kui taotlus ei vasta «Jäätmeseaduse» § 100 ja määruse nõuetele või taotlusmaterjalides esitatud andmed ei ole piisavad taotluse menetlemiseks, määrab litsentsi andja tähtaja puuduste kõrvaldamiseks või täpsustavate andmete esitamiseks ja teavitab sellest taotlejat posti teel 7 päeva jooksul puuduste avastamisest arvates.
(4) Kui taotleja ei ole puudusi määratud tähtaja jooksul kõrvaldanud või täpsustavaid andmeid esitanud, tagastatakse taotlus läbi vaatamata ja litsentsi andja teavitab sellest taotlejat 7 päeva jooksul, arvates lõike 3 alusel määratud puuduste kõrvaldamiseks või täpsustavate andmete esitamiseks antud tähtaja lõppemisest.
§ 2. Litsentsi andmise menetluse algatamisest teatamine
Litsentsi andja teatab litsentsi andmise menetluse algatamisest ametlikus väljaandes Ametlikud Teadaanded kahe tööpäeva jooksul pärast taotluse nõuetele vastavuse tuvastamist või pärast § 1 lõike 3 alusel määratud puuduste kõrvaldamist.
§ 3. Litsentsi taotluse menetlustähtaeg ja litsentsi andmine
(1) Litsentsi taotlus vaadatakse läbi ning antakse litsents või keeldutakse litsentsi andmisest kolme kuu jooksul, arvates taotluse registreerimisest.
(2) Litsents antakse või litsentsi andmisest keeldutakse keskkonnaministri käskkirjaga.
§ 4. Litsentsi taotluse menetlustähtaja peatamine
Menetlustähtaja kulgemine peatub:
1) kavandatava tegevuse keskkonnamõju hindamise ajaks kuni keskkonnamõju hindamise aruande litsentsi andjale esitamiseni;
2) taotlejale § 1 lõikes 3 nimetatud puuduste kõrvaldamiseks antud tähtajaks.
§ 5. Taotleja teavitamine litsentsi andmisest ja litsentsi või litsentsi andmisest keeldumise käskkirja kättetoimetamine
(1) Taotlejale antakse võimalus enne asja otsustamist kümme päeva ettepanekute ja vastuväidetega tutvumiseks ning nende kohta arvamuse avaldamiseks.
(2) Teade litsentsi andmisest ning litsentsi väljastamise kuupäev ja ettepanek litsentsi väljastamise viisi ja koha kohta saadetakse posti teel taotlejale kolme tööpäeva jooksul pärast litsentsi andmise otsustamist. Litsents toimetatakse taotlejale kätte posti teel või antakse kätte allkirja vastu litsentsi andja asukohas.
(3) Litsentsi andmisest keeldumise käskkiri saadetakse taotlejale posti teel kolme tööpäeva jooksul pärast litsentsi andmisest keeldumist.
§ 6. Litsentsi andmisest või selle andmise keeldumisest teatamine
Litsentsi andja teeb litsentsi andmise või selle andmisest keeldumiseavalikult teatavaks ametlikus väljaandes Ametlikud Teadaanded kahe tööpäeva jooksul pärast litsentsi andmist või selle andmisest keeldumist, välja arvatud «Jäätmeseaduse» § 1011 lõike 1 punktides 1 ja 2 märgitud juhtudel.
[RT I 2008, 42, 242 – jõust. 29.09.2008]
§ 7. Litsentsi muutmise menetlus
Litsentsi muutmise taotluse menetlemisele kohaldatakse määruse § 1 lõigete 1, 3 ja 4 ning §-de 2–6 sätteid.
§ 8. Litsentsi kehtetuks tunnistamine
(1) Litsents tunnistatakse kehtetuks «Jäätmeseaduse» § 102 sätete alustel.
(2) Enne litsentsi kehtetuks tunnistamise otsustamist kuulatakse suuliselt või kirjalikult ära litsentsi omaja. Ärakuulamise ajast ja kohast teatatakse litsentsi omajale posti teel vähemalt üks nädal enne ärakuulamist.
(3) Litsentsi kehtetuks tunnistamise käskkirja saadab litsentsi andja postiga või toimetab litsentsi omajale kätte viivitamatult.
(4) Teade litsentsi kehtetuks tunnistamisest tehakse avalikult teatavaks Keskkonnaministeeriumi veebilehel 5 päeva jooksul, arvates litsentsi kehtetuks tunnistamisest.
§ 9. Litsentsi kehtivuse peatamine
Litsentsi kehtivuse peatamisele kohaldatakse litsentsi kehtetuks tunnistamise kohta sätestatut.
§ 10. Litsentsi taotlemiseks või muutmiseks vajalike dokumentide loetelu
(1) Litsentsi taotlemiseks või muutmiseks «Jäätmeseaduse» § 1011 lõike 1 punktides 3–5 toodud alusel esitab taotleja litsentsi andjale järgmised dokumendid:
1) kirjalik taotlus, milles on taotleja nimi või ärinimi, ettevõtja äriregistrikood või isikukood, postiaadress, telefoninumber, faksinumber, e-posti aadress, jäätmekäitluse eest vastutava isiku nimi ja ametikoht, taotluse esitamise kuupäev ja taotleja allkiri;
2) litsentsi taotleja tegevusala iseloomustus, mis peab sisaldama Eesti majanduse tegevusalade klassifikaatori (EMTAK) koodi;
3) jäätmekäitluskoha olemasolu korral selle asupaiga andmed (näiteks kaart, territooriumi asendiplaan) ja dokumendid, mis kinnitavad õigust jäätmekäitluskohta kasutada;
4) taotleja jäätmekäitluskohajärgse või kui jäätmekäitluskoht puudub, ettevõtte asukohajärgse maakonna Keskkonnaministeeriumi keskkonnateenistuse ja valla- või linnavalitsuse arvamus kavandatava tegevuse kohta;
5) selgitus taotleja poolt korraldatava jäätmekäitluse kohta koos loodusvarade kasutamise, energiamahukuse, tehnoloogiaprotsesside ja tehnilise varustatuse kirjeldusega ning vajalike skeemide või joonistega;
6) jäätmekäitluses rakendatavate tehnoloogiaprotsesside ja tehnilise varustatuse võrdlus parima võimaliku tehnikaga «Saastuse kompleksse vältimise ja kontrollimise seaduse» § 4 mõistes;
7) taotleja selgitus jäätmekäitluse võimaliku keskkonnamõju ning selle vältimiseks rakendatavate meetmete kohta. Selgituse koostamisel lähtutakse keskkonnamõju olulisusest, ruumilisest ulatusest, kestusest, sagedusest ja pöörduvusest, toimest, kumulatiivsusest ja piiriülesest mõjust ning mõju ilmnemise tõenäosusest;
8) jäätmekäitluskoha olemasolu korral selle asupaiga keskkonnatingimused, sealhulgas lähiümbruse keskkonnatingimused;
9) jäätmekäitluskoha olemasolu korral ülevaade selle lähipiirkonnas toimuvast muust tegevusest;
10) selgitused tegevusega kaasnevate avariiolukordade esinemise võimalikkuse kohta ja avarii korral rakendatavate ohutusabinõude ja -vahendite kirjeldus ning tegevuskava;
11) käideldavate jäätmeliikide nimistu vastavalt «Jäätmeseaduse» § 2 lõike 4 alusel kehtestatud jäätmete, sealhulgas ohtlike jäätmete nimistule, jäätmete kogused ning jäätmekäitlustoimingud vastavalt «Jäätmeseaduse» § 15 lõike 7 ja § 17 lõike 2 alusel kehtestatud taaskasutamistoimingute ja kõrvaldamistoimingute nimistutele;
12) käitlusprotsessi tulemusena tekkivate jäätmeliikide nimistu, jäätmete kogused ja edasine käitlemise viis või teistele ettevõtetele üleandmine;
13) jäätmekäitluse eest vastutava isiku pädevusnõudeid kinnitavad dokumendid vastavalt «Jäätmeseaduse» § 100 lõike 5 alusel kehtestatud keskkonnaministri määrusele;
14) ohtlike jäätmete käitlusega seotud töötajate töökorralduslikest dokumentidest lähtuv tööülesannete loetelu, milles on märgitud töötajate pädevus ja vastutus;
15) ohtlike jäätmete käitlusega seotud töötajate haridust tõendavad dokumendid ja varem tehtud tööde loetelu;
16) kinnitus kindlustuse olemasolu kohta õnnetusjuhtumitest tekkinud keskkonnareostuse likvideerimise kulude katmiseks vastavalt «Jäätmeseaduse» § 100 lõike 1 punktile 3;
17) kinnitus tehniliste vahendite ja võimaluse olemasolu kohta «Jäätmeseaduse» § 64 lõike 4 kohase ohtlike jäätmete saatekirja koostamiseks.
(2) Lõike 1 punktis 11 nimetatud andmete esitamisel:
1) peab taotleja mitme jäätmekäitluskoha olemasolu korral rühmitama käideldavad jäätmeliigid ja nende kogused jäätmekäitluskohtade kaupa;
2) võib taotleja rühmitada käideldavaid jäätmeliike jäätmenimistu alajaotiste lõikes ja nende koguseid summeerida, kui nende käitlemisel rakendatakse samu jäätmekäitlustoiminguid, -tehnoloogiaid ja seadmeid.
(3) Lõike 1 punktis 16 nimetatud kinnituse võib esitada enne § 3 lõikes 2 nimetatud otsuse tegemist.
(4) Litsentsi muutmiseks «Jäätmeseaduse» § 1011 lõike 1 punktis 1 toodud alusel esitab taotleja litsentsi andjale lõike 1 punktides 1 ja 2 nimetatud dokumendid.
(5) Litsentsi muutmiseks «Jäätmeseaduse» § 1011 lõike 1 punktis 2 toodud alusel esitab taotleja litsentsi andjale lõike 1 punktides 1 ja 13 nimetatud dokumendid.
[RT I 2008, 42, 242 – jõust. 29.09.2008, osaliselt 1.10.2008]
§ 101. Litsentsi taotlemiseks vajalike dokumentide esitamine
(1) Dokumendid esitatakse litsentsi andjale komplekteerituna § 10 lõikes 1 esitatud järjestuses, kasutades sama numeratsiooni.
(2) Kui taotlusdokumente muudetakse § 1 lõikes 3 nimetatud põhjustel, peab muudetud dokumendile märkima § 10 lõike 1 vastava punkti numbri.
§ 11. Ohtlike jäätmete käitluslitsentsi vorm
Kehtestada ohtlike jäätmete käitluslitsentsi vorm vastavalt määruse lisale.
Paragrahvi 10 lõike 1 punkt 17 jõustub 1. oktoobril 2008. a.
Vabariigi Valitsuse 26. aprilli 2004. a määruse nr 121 «Ohtlike jäätmete käitluslitsentsi andmise, muutmise ja kehtetuks tunnistamise menetluse käigus läbiviidavate menetlustoimingute tähtajad, litsentsi taotlemiseks vajalike andmete loetelu ja litsentsi vorm»
Vabariigi Valitsuse 18.09.2008. a. määruse nr 141 sõnastuses
OHTLIKE JÄÄTMETE KÄITLUSLITSENTSI VORM
Ohtlike jäätmete käitluslitsentsi registreerimisnumber
Litsentsi omaja
Äriregistrikood/isikukood
Põhitegevusala (EMTAK)1
Aadress (sihtnumbriga)
Faksi number
Jäätmekäitluskoht(või -kohad)
(nende olemasolu korral)
Aadress (sihtnumbriga, vajadusel geograafilised koordinaadid)
Kontaktisik (nimi, ametikoht)
1 Tegevusala kood on Eesti majanduse tegevusalade klassifikaatorist (EMTAK) saadav koodinumber
Ohtlike jäätmete käitluslitsentsi andmise õiguslik ja faktiline alus
Kontaktisik (ametniku nimi)
Ohtlike jäätmete käitluslitsentsi muutmise õiguslik ja faktiline alus
Jäätmeliigid ja -kogused, mida on lubatud käidelda
Koodinumber1
Jäätmeliik1
Käideldavad jäätmekogused, tonni/aastas
koodinumber2
1 Vastavalt «Jäätmeseaduse» § 2 lõike 4 alusel kehtestatud jäätmete, sealhulgas ohtlike jäätmete nimistule; jäätmeliigi nimetus kantakse tabelisse koos kõrgemalseisvate liigitustasandite (jaotis ja alajaotis) koodinumbrite ja nimetustega
2 Vastavalt «Jäätmeseaduse» § 15 lõike 7 ja § 17 lõike 2 alusel kehtestatud taaskasutamistoimingute ja kõrvaldamistoimingute nimistutele
Käesolevat ohtlike jäätmete käitluslitsentsi on võimalik vaidlustada 30 päeva jooksul teatavaks tegemisest arvates, esitades kaebuse Tallinna Halduskohtusse «Halduskohtumenetluse seadustikus» sätestatud korras
RT I, 21.12.2019, 20